Као етаблирани музичар, Дана је 1998. интерно одабрана од стране израелског јавног сервиса да представља земљу на Песми Евровизије у енглеском Бирмингему са композицијом -{"Diva"}- композитора Цвике Пика. Иако су многобројне десничарске организације организовале протесте због њеног одабира, Дана је ипак наступила у Биримнгему, а њена песма је са 172 освојена бода заузела прво место, доневши Израелу трећу победу у историји овог такмичења, а прву након скоро двадесет година. "-{Diva}-" је за кратко време постигла велику популарност широм Европе, а 14 година касније током обележавања 50 година Евросонга, проглашена је за једну од 14 најбољих евровизијских песама свих времена.